smcproject/ml-wiki-sentences huggingface dataset:
സദസ്സ് പിരിയുന്നതോടു കൂടി അത്തരം മുറിവുകൾ ഉണങ്ങുമെന്നു വിശ്വസിക്കപ്പെടുന്നു.
കണ്ണൂരിൽ അറക്കൽ രാജവംശത്തിൻറെ അതിഥിയായി വന്ന രിഫാഇ  സൂഫി പ്രമുഖനായിരുന്ന ശൈഖ് മുഹമ്മദ് ഖാസിം വലിയുള്ള യിലൂടെയാണ് ഈ കല കേരളത്തിലെത്തുന്നത് .
ശൈഖ് സബ്ഹാൻ വലിയുള്ള എന്ന സൂഫി ഗുരുവിൻറെ  നിർദ്ദേശ പ്രകാരമാണ് ഇദ്ദേഹം കണ്ണൂരിൽ എത്തുന്നത് .
ഖാസി വലിയുള്ള ഭജനമിരുന്ന പള്ളി ഇന്ന് ഹൈദ്രോസ് പള്ളിയെന്നു അറിയപ്പെടുന്നു .
അദ്ദേഹത്തിൽ നിന്നും ഇജാസിയത് (അനുമതി) ലഭിച്ച ദ്വീപ് തങ്ങന്മാർ ( ലക്ഷദ്വീപിൽ നിന്നും ഖാസിമിൻറെ  ശിഷ്വത്യം സ്വീകരിക്കാൻ വന്ന സൂഫികൾ ) അടക്കമുള്ള ശിഷ്യന്മാർ ദേശാടനം നടത്തിയ നാടുകളിൽ  റാത്തീബ് പുരകൾ എന്ന പേരിൽ ചെറിയ സാവിയകൾ (സൂഫി ആശ്രമങ്ങൾ) നിർമ്മിച്ച് റാത്തീബുകൾ അവിടെ വെച്ച് നടത്തി പോന്നു.
ഇത്തരത്തിലുള്ള ഒരു റാത്തീബ് പുര ഇന്നും നശിക്കാതെ മാഹിയിലുള്ള അഴിയൂരിൽ ബാക്കി നിൽപ്പുണ്ട്.
പണ്ടുകാലങ്ങളിൽ യുദ്ധത്തിന് പുറപ്പെടുന്ന നാളിലും, മറ്റു യാത്ര വേളകളിലും, മറ്റു ശുഭ കാര്യങ്ങൾക്കായും വീടുകളിലും പള്ളികളിലുംഈ റാത്തീബുകൾ ഒരു ചടങ്ങായി തന്നെ നടത്തിയിരുന്നു.
അതിനായി ഭക്ഷണം തയ്യാറാക്കാനായി കോഴി , ആട് എന്നിവയെ നേർച്ചയാക്കി വളർത്തുകയും പതിവായിരുന്നു .
മുൻകാലങ്ങളിൽ മാപ്പിള പോരാളികളിൽ പലരും വലിയ തോതിൽ ഈ റാത്തീബ് വീട്ടിൽ നടത്തുകയും സദ്യ വിളമ്പുകയും ചെയ്തത് കാരണം വൈദേശിക ഭരണ കൂടങ്ങൾ ചിലയിടങ്ങളിൽ ഇവയ്ക്കു നിയന്ത്രണമേർപ്പെടുത്തി.
പിന്നീട് കാല ക്രമേണ ഈ കല കേരളത്തിൽ ഭാഗികമായി അന്യവത്കരിക്കപ്പെട്ടു.
1950 ഉകൾക്കു ശേഷം മുസ്ലിം വിഭാഗത്തിൽ പരിഷ്കരണ പ്രവർത്തനങ്ങൾ ഊർജ്ജിതമാവുകയും ഇത്തരം ആചാരങ്ങൾ ശോഷിക്കപ്പെടുകയും ചെയ്തു.
എന്നിരുന്നാലും എൺപതുകളുടെ അവസാനം വരെ  മുസ്ലിം സമൂഹത്തിൽ  കുത്തു റാത്തീബ് പോലുള്ള സൂഫി അനുഷ്‌ഠാനങ്ങൾ ഭാഗികമായി നടക്കാറുണ്ടായിരുന്നു.
ഇപ്പോഴും പാരമ്പര്യ വാദികൾക്ക്  ഭൂരിപക്ഷമുള്ള മേഖലകളിൽ ചെറിയ അളവിൽ ഇവകൾ നടന്നു വരുന്നുണ്ട്.
ഇസ്‌ലാമിലെ യാഥാസ്ഥിതികർ ഇതൊരു പുണ്യ പ്രവർത്തിയായി കാണുമ്പോൾ മൗലിക വാദികൾ ഇസ്‌ലാമുമായി ബന്ധമില്ലാത്ത നടപടിയായാണ് ഇതിനെ വിശേഷിപ്പിക്കുന്നത്.
ശൈഖ്  രിഫായീയുടെ അനുയായികൾക്ക് പുറമെ ശൈഖ്  അഹ്മദുബ്നു അൽവാനീയുടെ അനുയായികളും  റാത്തീബുകളിൽ ആയുധ പ്രയോഗങ്ങൾ നടത്താറുണ്ട്.
സൂഫി സദസ്സുകളിലോ, കാർമ്മികതത്വത്തിലോ  മാത്രം   അരങ്ങേറിയിരുന്ന  ഇത്തരം റാത്തീബുകൾ പ്രദർശനമായി സൂഫികളല്ലാത്തവരും സാർവത്രികമായി ഇപ്പോൾ  ചെയ്തു വരുന്നു.
ശുദ്ധ ആത്മീയ ജീവിതം നയിക്കുന്നവർ ചെയ്യേണ്ട ഇത്തരം കാര്യങ്ങൾ വ്യക്തി ജീവിതത്തിൽ സൂക്ഷമത പാലിക്കാത്തവർ അനുകരിക്കുന്നതോടു കൂടി അതിലെ ആത്മീയഭാവം കൈമോശം വന്നുവെന്നും ആയതിനാൽ ഇവ ഇപ്പോൾ കേവലം അഭ്യാസ പ്രകടനമായോ, കലാരൂപമായോ  മാറിയെന്ന ആക്ഷേപവും  നിലനിൽക്കുന്നു.
കുത്താമ്പുള്ളി
തൃശൂർ ജില്ലയിലെ തിരുവില്വാമല ഗ്രാമപഞ്ചായത്തിൽ പെട്ട ഒരു ഗ്രാമമാണ് കുത്താമ്പുള്ളി .
തിരുവില്വാമലയിൽ നിന്ന് അഞ്ച് കിലോമീറ്റർ അകലെയായി തൃശ്ശൂർ-പാലക്കാട് ജില്ലകളുടെ അതിർത്തി പ്രദേശത്തുള്ള ഈ ഗ്രാമം കൈത്തറി വസ്ത്രനിർമ്മാണത്തിന് പ്രശസ്തമാണ്.
മിക്കവാറും എല്ലാ വീടുകളിലും തറികൾ സജ്ജീകരിച്ചിരിക്കുന്നു.
കുടുംബാംഗങ്ങളുടെ കൂട്ടായ തൊഴിൽ എന്ന നിലയ്ക്കാണ് ഈ ഗ്രാമവ്യവസായം തുടരുന്നത്.
കുത്താമ്പുള്ളി സാരികൾ ഭൗമസൂചിക അംഗീകാരം നേടിയിട്ടുള്ളവയാണ്.
ഇവിടെ കേരള സാരി എന്നറിയപ്പെടുന്ന സാരികളാണ് പരമ്പര്യമായി നിർമിച്ചുവരുന്നത്.
കുത്താമ്പുള്ളി സാരി ഇംഗ്ലീഷ് വിലാസം https://ml.wikipedia.org/wiki/Kuthampully_Saree ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തൃശൂർ ജില്ലയിലെ കുത്താമ്പുള്ളി ഗ്രാമത്തിൽ പരമ്പരാഗതമായ രീതിയിൽ നെയ്തെടുക്കുന്ന സാരികളാണ് കുത്താമ്പുള്ളി സാരികൾ എന്നറിയപ്പെടുന്നത്.
കസവിന്റെ പ്രത്യേകതയാണ് ഈ സാരികളെ ഏറെ പ്രശസ്തമാക്കുന്നത്.
2011 സെപ്തംബറിൽ കുത്താമ്പുള്ളി സാരിയ്ക്ക് ഭൗമസൂചിക അംഗീകാരം ലഭിച്ചു.
കുത്താമ്പുള്ളി സാരികൾ പ്രധാനമായും നെയ്തെടുക്കുന്നത്  പഴയ മൈസൂർ സംസ്ഥാനത്ത് വേരുകളുള്ള ദേവാംഗ സമുദായത്തിൽ പെട്ടവരാണ്.
500 വർഷങ്ങൾക്ക് മുൻപ്  കൊച്ചി രാജകുടുംബം കൊട്ടാരത്തിലേക്കാവശ്യമുള്ള വസ്ത്രങ്ങൾ നിർമ്മിക്കുവാനായി ഇവരുടെ പൂർവ്വികരെ ഇവിടെയെത്തിച്ചതായി കരുതപ്പെടുന്നു.
1972-ൽ 102 അംഗങ്ങളുമായി രജിസ്റ്റർ ചെയ്ത് പ്രവർത്തനം ആരംഭിച്ച കുത്താമ്പുള്ളി കൈത്തറി വ്യവസായ സഹകരണ സംഘത്തിൽ 2008 ഫെബ്രുവരിയിലെ കണക്കുകൾ പ്രകാരം 814 അംഗങ്ങൾ ഉണ്ട്.
സാരികൾക്ക് പുറമേ ധോത്തികളും വേഷ്ടികളും ഒക്കെ ഇവർ നിർമ്മിക്കുന്നു.
കുത്തിയതോട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kuthiathode_Gramapanchayat
9°48′0″N 76°20′0″E ﻿ / ﻿ 9.80000°N 76.33333°E ﻿ / 9.80000; 76.33333
ആലപ്പുഴ ജില്ലയിലെ ചേർത്തല താലൂക്കിലെ പട്ടണക്കാട് ബ്ലോക്ക് പരിധിയിൽ പെട്ട ഗ്രാമപഞ്ചായത്താണ് കുത്തിയതോട് ഗ്രാമപഞ്ചായത്ത് .
പഞ്ചായത്തിന്റെ വിസ്തീർണ്ണം 9.8 ചതുരശ്ര കിലോമീറ്ററാണ്.
ഈ ഗ്രാമം പണ്ടു കാലത്ത് തുറവൂർ വടക്ക് എന്നായിരുന്നു അറിയപ്പെട്ടിരുന്നത്.
ഉത്ഭവത്തിനു പിന്നിൽ
അറബിക്കടലിന്റെയും വേമ്പനാട്ടുകായലിന്റെയും ഇടയ്ക്കുള്ള ഈ പ്രദേശം നൂറ്റാണ്ടുകൾക്ക് മുമ്പ് കടലിറങ്ങി ഉണ്ടായതാണെന്ന് പറയപ്പെടുന്നു.
മലനാടും തീരദേശവുമായി വാണിജ്യ സൌകര്യത്തിനായി പ്രധാന തോട് കുത്തി.
ഇത് പിന്നീട് കുത്തിയതോട് എന്ന് പേരുണ്ടെയെന്നും പറയപ്പെടുന്നു.
കുത്തിയതോട് പഞ്ചായത്തിലെ പ്രധാന കൃഷി നെല്ലും തെങ്ങും ആണ്.
കൂടാതെ ഇടവിളയായി കിഴങ്ങുവർഗ്ഗങ്ങൾ , പയർ , വാഴ , മരച്ചീനി , പച്ചക്കറികൾ , കുരുമുളക് , വെറ്റില , തീറ്റപ്പുല്ല് , കമുക് എന്നിവയും കൃഷി ചെയ്യുന്നു.
അതോടൊപ്പം മാവ് , പ്ളാവ് , പുളി , പേര , കശുമാവ് തുടങ്ങിയ ഫലവൃക്ഷങ്ങളും കൃഷി ചെയ്യുന്നുണ്ട്.
കയർ വ്യവസായം, ചെമ്മീൻ വ്യവസായം എന്നിവ ഇവരുടെ മറ്റൊരു വരുമാന മാർഗ്ഗമാണ്.
അതിർത്തികൾ തെക്ക് തുറവൂർ തൈക്കാട്ടുശ്ശേരി, തുറവൂർ കുമ്പളങ്ങി റോഡിന്റെയും ഭാഗങ്ങളും ചാവടി പള്ളിത്തോട് റോഡും പടിഞ്ഞാറ് അറബിക്കടൽ വടക്ക് ചങ്ങരം തോടും കുത്തിയതോടും കിഴക്ക് തോണിത്തോട് പ്രധാന പാതകൾ
കുത്തിയതോട് പഞ്ചായത്തിലൂടെയുള്ള പ്രധാനപ്പെട്ട പാതയാണ് 1929-ൽ നിർമ്മിതമായ ദേശീയപാത 544.
1948-ൽ നിർമ്മിതമായ തുറവൂർ - കുമ്പളങ്ങി പാതയാണ് പഞ്ചായത്തിലെ മറ്റൊരു പാത.
കൂടാതെ 1954-ൽ നിർമ്മിച്ച പി.കെ.റോഡും ഇവിടുത്തെ പ്രധാന പാതയാണ്.
വിദ്യാഭ്യാസ സ്ഥാപനങ്ങൾ തുറവൂർ വെസ്റ്റ് യു.പി സ്ക്കൂൾ - ഒരു നൂറ്റാണ്ടിലേറേ പഴക്കം.
ടി.ഡി.എച്ച്.എസ്.എസ് (1926‌) - കെ.ആർ ഗൗരിയമ്മ ഈ വിദ്യാലയത്തിലെ പൂർവ്വ വിദ്യാർത്ഥിനിയാണ്.
സെന്റ് സെബാസ്റ്റ്യൻ ഹൈസ്ക്കൂൾ പള്ളിത്തോട് ഗവ.
യു.പി. സ്ക്കൂൾ പറയകോട്.
*സ്പ്രിംഗ് ഓഫ് ആർട്സ് അക്കാഡമി.
(കലാപഠന കേന്ദ്രം) കുത്തിയതോട്.
നൂറ്റാണ്ടുകൾ പഴക്കമുള്ള ക്ഷേത്രങ്ങൾ ആമേടത്തുകാവ് ക്ഷേത്രം പാട്ടുകുളങ്ങര ക്ഷേത്രം ഇളംകുറ്റി ധർമ്മശാസ്താ ക്ഷേത്രം നാലുകുളങ്ങര ക്ഷേത്രം അർത്തികുളങ്ങര ക്ഷേത്രം തുറവൂർ തിരുമല ദേവസ്വം ക്ഷേത്രം
മുസ്ലിം പള്ളികൾ പൊൻപുറം മുസ്ലിം പള്ളി കുത്തിയതോട് മുസ്ലിം പള്ളി
ക്രിസ്ത്യൻ പള്ളികൾ പള്ളിത്തോട്  ക്രിസ്ത്യൻ പള്ളി മനക്കോടം ക്രിസ്ത്യൻ പള്ളി മരിയപുരം ക്രിസ്ത്യൻ പള്ളി മുണ്ടംങ്കാട്ട് ക്രിസ്ത്യൻ പള്ളി അവലംബം പുറത്തേക്കുള്ള കണ്ണികൾ Kuthiathode എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുത്തുങ്കൽ ചെറുകിട ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Kuthungal_Small_Hydro_Electric_Project
പ്രതിവർഷം 79 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ നിർദ്ദേശപ്രകാരം INDSIL  കമ്പനി കോയമ്പത്തൂർ സ്വകാര്യ മേഖലയിൽ നിർമിച്ച (Captive) ചെറുകിട ജലവൈദ്യുത പദ്ധതിയാണ് കുത്തുങ്കൽ ചെറുകിട ജലവൈദ്യുതപദ്ധതി.
ഇടുക്കി ജില്ലയിലെ ഉടുമ്പൻചോല താലൂക്കിലെ സേനാപതി ഗ്രാമപഞ്ചായത്തിലെ കുത്തുങ്കലിൽ ആണ്    പദ്ധതിയിലെ പവർ ഹൗസ് നിർമിച്ചിട്ടുള്ളത്.
2001 ജൂൺ 1നു ഇതു പ്രവർത്തനം തുടങ്ങി.
പദ്ധതിയിൽ ഒരു  ജലസംഭരണിയും ഒരു തടയണയും ഒരു പവർ ഹൗസും ഉൾപ്പെടുന്നു.
സ്റ്റെയിൻലെസ്സ് സ്റ്റീൽ നിർമ്മാണത്തിന് ഉപയോഗിക്കുന്ന ലോ  കാർബൺ  സിലിക്ക  മാങ്ഗനീസ് നിർമ്മിക്കുന്ന INDSIL  കമ്പനിയുടെ പാലക്കാടുള്ള ഫാക്ടറിയിലേക്കുള്ള വൈദ്യുതിയുടെ ആവശ്യാർഥം INDSIL  കമ്പനി ആണ് ഇത് നിർമിച്ചിട്ടുള്ളത് .
ഇവിടെ നിർമ്മിക്കുന്ന വൈദ്യുതി KSEB  യുടെ ലൈനിലൂടെ പാലക്കാട്ടേക്ക് എത്തിക്കുന്നു പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) കുത്തുങ്കൽ പവർ ഹൗസ്
1) കുത്തുങ്കൽ തടയണ വൈദ്യുതി ഉത്പാദനം
കുത്തുങ്കൽ ചെറുകിട ജലവൈദ്യുത പദ്ധതിക്ക് വേണ്ടി പെരിയാറിന്റെ പോഷക നദിയായ പന്നിയാർ പുഴ യിൽ ഒരു ചെറിയ തടയണ നിർമിച്ചു  വെള്ളം 3 മീറ്റർ വ്യാസവും  871 മീറ്റർ നീളമുള്ള തുരങ്കം വഴി പവർ ഹൗസിനു മുകൾ ഭാഗത്തു  എത്തിച്ചു 2 .4  മീറ്റർ വ്യാസവും  371 മീറ്റർ നീളമുള്ള പെൻസ്റ്റോക്ക് പൈപ്പ് വഴി  വെള്ളം എത്തിച്ചു 7 മെഗാവാട്ടിന്റെ 3  ടർബൈനുകൾ (Horizontal Francis  type)   ഉപയോഗിച്ച് 21 മെഗാവാട്ട്   വൈദ്യുതി ഉത്പാദിപ്പിക്കുന്നു.
വാർഷിക ഉൽപ്പാദനം 79   MU ആണ്.
2001 ജൂൺ   1  നു പദ്ധതി   കമ്മീഷൻ ചെയ്തു.
വൈദ്യുതി  ഉത്പാദന ശേഷം   പുറത്തേക്കു ഒഴുക്കുന്ന വെള്ളം പന്നിയാർ പുഴ യിലൂടെ പൊന്മുടി അണക്കെട്ടിൽ എത്തുന്നു
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 7 MW 01.06.2001 യൂണിറ്റ് 2 7 MW യൂണിറ്റ് 3 7 MW കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക
കുത്തുബാപ്പാറ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അഭിമുഖം, സന്ദർശനം.
കൊല്ലം ജില്ലയിൽ പത്തനാപുരം താലുക്കിലെ ഇടമുളയ്ക്കൽ പഞ്ചായത്തിലെ തടിയ്ക്കാട് എന്ന പ്രദേശത്ത് നേർച്ചയ്ക്കായി ഉപയോഗിച്ചിരുന്ന സ്ഥലമാണ് കുത്തുബാപ്പാറ.1953 ൽ അഞ്ചലിലെ തടിയ്ക്കാട് എന്ന സ്ഥലത്ത് മുസ്ലിം പള്ളി വയ്ക്കുന്നതിനുമുമ്പ് ഈ പാറയിലാണ് ബാങ്ക് വിളിച്ചിരുന്നതും കുത്തുബ നടത്തിയിരുന്നതും.
അങ്ങനെയാണ്  കുത്തുബാപ്പാറയെന്ന്  പേരു വന്നത്.
ചന്ദനക്കാവിലും ഒറ്റക്കല്ലിലും ഇരുന്നിട്ടുള്ള മസൂത് ഔലിയാ കുത്തുബാപ്പാറയിലും പ്രാർത്ഥനാ നിരതനായി ഇരുന്നിട്ടുണ്ട്.
രണ്ട് കാൽ പാദങ്ങൾ പാറക്കു മുകളിൽ കാണാം.
തടിക്കാട് ചന്തമുക്കിൽ നീന്നും അരക്കിലോമീറ്റർ പടിഞ്ഞാറോട്ട് പോയാൽ ഒരു വഞ്ചിപ്പെട്ടി കാണാം.
അതിന്റെ സൈഡിൽക്കൂടി വടക്കോട്ടു പോയാൽ കുത്തുബാപ്പാറയിലെത്താം.
ഇന്ന് ജാതിഭേദമന്നിയേ പലരും ഇവിടെ  പ്രാർഥന നടത്തുന്നു.
ഒറോട്ടിയും ഇറച്ചിയുമാണ് പ്രധാന നേർച്ച.
ഇവിടെ വറ്റാത്ത രണ്ട്  കുളങ്ങളുണ്ട്.
കൊല്ലം ജില്ലയിലെ ഉയർന്ന പ്രദേശങ്ങളിലൊന്നായ ഇവിടെ നിന്നാൽ
മലമേൽപ്പാറ ,ചടയമംഗലം പാറ , കുടുക്കത്തു പാറ, എന്നിവ കാണാം.
അവിടെ നിന്ന് സൂര്യാസ്തമയം കാണാൻ വളരെ മനോഹരമാണ്.
ധാരാളം വിനോദസ‍ഞ്ചാരികൾ വരുന്ന ഇവിടെ മഴയത്ത് നനയാതെ നില്ക്കാൻ ഒരു കുടയും
പ്രകൃതി തന്നെ ഒരുക്കിയിട്ടുണ്ട്..
കുറിപ്പുകൾ ൧ വെള്ളിയാഴ്ച ദിനങ്ങളിൽ മുസ്ലിം പള്ളികളിൽ ജുമുആ നമസ്കാരത്തോടൊപ്പം ഉള്ള ഖുർആൻ പാരായണമാണ് കുത്തുബ.
ഷ്വാസ്മാൻ വാച്ച്മാൻ വാൽനക്ഷത്രം
1930 മെയ് 2 ന് കണ്ടു പിടിച്ച ഒരു വാൽ നക്ഷത്രമാണ് 73/P ഷ്വാസ്മാൻ വാച്ച്മാൻ .
1995ൽ ഈ വാൽനക്ഷത്രം ആകാശത്ത് വെച്ച് രണ്ട് വലിയ കഷ്ണങ്ങളും നിരവധി ചെറുകഷ്ണങ്ങളുമായി പിളരുകയും പിളർന്ന വലിയ രണ്ട് കഷ്ണങ്ങൾ പുതിയ രണ്ട് വാൽനക്ഷത്രങ്ങളായി യാത്ര തുടരുകയും ചെയ്തു.
73/P ഷ്വാസ്മാൻ വാച്ച്മാൻ പിളര്ന്നുണ്ടായ കഷ്ണങ്ങൾ, സ്പിറ്റ്സർ ടെലിസ്ക്കോപ്പിൽ നിന്നുള്ള കാഴ്ച
അവലംബം 1 2 73P past, present and future orbital elements ↑ {{ cite web }} : Check date values in: | date= ( help ) ↑
ഷൗ രാജവംശം History of China History of China ANCIENT 3 Sovereigns and 5 Emperors Xia Dynasty 2100–1600 BC Shang Dynasty 1600–1046 BC Zhou Dynasty 1045–256 BC Western Zhou Eastern Zhou Spring and Autumn Period Warring States Period IMPERIAL Qin Dynasty 221 BC–206 BC Han Dynasty 206 BC–220 AD Western Han Xin Dynasty Eastern Han Three Kingdoms 220–280 Wei , Shu Wu Jin Dynasty 265–420 Western Jin 16 Kingdoms 304–439 Eastern Jin Southern Northern Dynasties 420–589 Sui Dynasty 581–618 Tang Dynasty 618–907 ( Second Zhou 690–705 ) 5 Dynasties 10 Kingdoms 907–960 Liao Dynasty 907–1125 Song Dynasty 960–1279 Northern Song W. Xia Southern Song Jin Yuan Dynasty 1271–1368 Ming Dynasty 1368–1644 Qing Dynasty 1644–1911 MODERN Republic of China 1912–1949 People's Republic of China 1949–present Republic of China ( Taiwan ) 1945–present Related articles
ഷാങ് രാജവംശത്തിന് ശേഷവും ക്വിൻ രാജവംശത്തിന് മുൻപായും ചൈന ഭരിച്ചിരുന്ന രാജവംശമാണ് ഷൗ രാജവംശം ( ചൈനീസ് : 周朝 ; പിൻയിൻ : Zhōu cháo [ʈʂo ́ u ʈʂʰa ̌ u] ).
മറ്റേതൊരു രാജവംശത്തേക്കാൾ അധികം കാലം ചൈന ഭരിച്ചുവെങ്കിലും പടിഞ്ഞാറൻ ഷൗ എന്നറിയപ്പെടുന്ന കാലഘട്ടത്തോടെ ഈ രാജവംശത്തിന് ചൈനയുടെ മേലുള്ള രാഷ്ട്രീയവും സൈനികവുമായ നിയന്ത്രണം അവസാനിക്കുകയുണ്ടായി.
ചൈനയിലെ ഓട്ട് നിർമ്മാണം അതിന്റെ പരകോടിയിലെത്തിയത് ഈ കാലഘട്ടത്തിലാണ്.
ലിപി ആധുനികരൂപത്തിലെത്തിയതും ഷൗ കാലഘട്ടത്തിലാണ്.
ദിവ്യഗർഭത്തിലൂടെ ഉണ്ടായി എന്ന് വിശ്വസിക്കുന്ന ക്വി എന്ന വ്യക്തിയാണ് കഥകളിൽ ഷൗ രാജവംശത്തിന്റെ ആദ്യ കണ്ണി.
ഇദ്ദേഹം ചെറുപ്പകാലത്ത് മൂന്ന് തവണ മരണത്തിൽ നിന്ന് അത്ഭുതകരമായി രക്ഷപെടുകയുണ്ടായി.
ക്വി ചൈനയിലെ കൃഷി മെച്ചപ്പെടുത്തി എന്നാണ് വിശ്വാസം.
ക്വിയുടെ മകൻ ബുഷു കൃഷി ഉപേക്ഷിച്ചു എന്ന് വിശ്വസിക്കപ്പെടുന്നു.
പിൻഗാമിയായ ലിയു , കൃഷി പുനരാരംഭിക്കുകയും ബിൻ , എന്ന സ്ഥലത്ത് താമസമാക്കുകയും ചെയ്തു.
ഇദ്ദേഹത്തിന്റെ പിൻഗാമികൾ തലമുറകളോളം ഇവിടം ഭരിച്ചു.
തായി രാജാവ് പിന്നീട് ഇവരെ വൈ നദിയുടെ താഴ്വരയിലുള്ള ഷൗ എന്ന പ്രദേശത്തേയ്ക്ക് കൊണ്ടുപോയി.
ഷാങ് രാജാക്കന്മാർക്കുവേണ്ടി പല സിറോങ് ഗോത്രങ്ങളെയും കീഴടക്കിയ ജിലി പിന്നീട് അധികാരത്തിൽ വന്നു.
ഇദ്ദേഹത്തെ ചതിച്ച് കൊലപ്പെടുത്തുകയാണുണ്ടായത്.
ഇദ്ദേഹത്തിന്റെ സഹോദരന്മാരായ വു യി , വെൻ ഡിങ് എന്നിവർ യാങ്സി നദീതടത്തിലേയ്ക്ക് ഓടിപ്പോയി അവിടെ വു രാജ്യം സ്ഥാപിച്ചു.
ജിലിയുടെ മകൻ വെൻ കൈക്കൂലി കൊടുത്ത് തടവിൽ നിന്ന് രക്ഷപെടുകയും ഷൗ തലസ്ഥാനം ഫെങ് എന്ന സ്ഥലത്തേയ്ക്ക് (ഇന്നത്തെ സിയാൻ ) മാറ്റുകയും ചെയ്തു.
1046 ബി.സി.യോടടുത്ത് വെനിന്റെ മകൻ വു , കൂട്ടാളിയായ ജിയാങ് സിയ എന്നിവർ 45,000 പേരും 300 രഥങ്ങളും ഉൾപ്പെട്ട സൈന്യം മഞ്ഞനദിയ്ക്ക് കുറുകേ നയിച്ച് ഷാങ് രാജവംശത്തിലെ ഷൗ രാജാവിനെ മുയേ യുദ്ധത്തിൽ പരാജയപ്പെടുത്തി.
ഇത് ഷൗ രാജവംശത്തിന്റെ തുടക്കം കുറിച്ചു.
ഷാങ് രാജവംശത്തിലെ ഒരംഗത്തെ സോങ്ങിന്റെ ഡ്യൂക്ക് എന്ന സ്ഥാനം നൽകി നിലനിർത്തി.
ഷൗ ഉപയോഗിച്ചിരുന്ന ഭാഷ ഷാങ് ഭാഷയിൽ നിന്ന് വ്യത്യസ്തമായിരുന്നില്ല.
ഷാങ് സംസ്കാരത്തെ ഷൗ രാജവംശം സ്വാംശീകരിക്കുവാൻ ശ്രമിച്ചിരുന്നു.
സംസ്കാരവും സമൂഹവും ഒരു വ്യാളിയുടെ പുറത്ത് യാത്രചെയ്യുന്നയാൾ സിൽക്ക് തുണിയിലെ പെയിന്റിംഗ്.
ബിസി അഞ്ചാം നൂറ്റാണ്ടിനും മൂന്നാം നൂറ്റാണ്ടിനും ഇടയിൽ നിന്ന്.
സിഡാങ്കു കല്ലറ (നമ്പർ 1) ചാങ്ഷ , ഹുനാൻ പ്രവിശ്യ സ്വർഗ്ഗം നൽകിയ ഭരണാധികാരം A Western Zhou bronze gui vessel, c. BC
ചൈനീസ് പാരമ്പര്യമനുസരിച്ച് ഷൗ ഷാങ് രാജവംശത്തെ പരാജയപ്പെടുത്തിയശേഷം പൂർവ്വികാരാധനയ്ക്ക് പകരം എല്ലാവർക്കും ആരാധിക്കാവുന്ന ദൈവങ്ങളിലേയ്ക്ക് മാറി.
ടിയാൻ അല്ലെങ്കിൽ സ്വർഗ്ഗമായിരുന്നു പുതിയ ആരാധനാമൂർത്തി.
" സ്വർഗ്ഗം നൽകിയ ഭരണാധികാരം " തങ്ങൾക്കുണ്ടെന്നായിരുന്നു ഷൗ ഭരണാധികാരികൾ അവകാശപ്പെട്ടത്.
ഭരണാധികാരി " സ്വർഗ്ഗപുത്രൻ " ആണെന്നും ദൈവികമായ അധികാരം അദ്ദേഹ‌ത്തിനുണ്ടെന്നും ഭരണം നഷ്ടപ്പെട്ടാൽ അതിനർത്ഥം സ്വർഗ്ഗത്തിന്റെ അംഗീകാരം അദ്ദേഹത്തിന് നഷ്ടപ്പെട്ടു എന്നുമായിരുന്നു.
ഷാങ് രാജവംശം തിന്മയുടെ പ്രതിരൂപമായിരുന്നു എന്നും അതിനാലാണ് തങ്ങൾക്ക് ഭരണം ലഭിച്ചത് എന്നുമായിരുന്നു ഷൗ വിശ്വാസം.
ഫ്യൂഡൽ വ്യവസ്ഥ പടിഞ്ഞാറൻ ഷൗ കാലത്തെ ഓട്ട് പാത്രം.
ഷൗ രാജാവ് ഷി യോവിന് ഒരു പ്രദേശത്തിന്റെ മേൽനോട്ടം നൽകി എന്ന് രേഖപ്പെടുത്തിയിട്ടുണ്ട്.
അവിടെ ജീവിക്കുന്ന ജനങ്ങളും ഭൂമിയും സ്ഥാനപ്പേരും സന്തതിപരമ്പരകൾക്ക് ലഭിക്കുന്നതാണെന്ന് രേഖപ്പെടുത്തിയിട്ടുണ്ട്
ഇക്കാലത്ത് യൂറോപ്പിലെ മാതിരി ഫ്യൂഡൽ സിസ്റ്റമാണ് നിലനിന്നിരുന്നത് എന്നാണ് ചരിത്രകാരന്മാർ രേഖപ്പെടുത്തി‌യിരിക്കുന്നത്.
രാജവംശം സ്ഥാപിച്ചപ്പോൾ ഭൂമി തിരിച്ച് പരമ്പരയായി അനുഭവിക്കാവുന്ന രീതിയിൽ കുടുംബങ്ങൾക്ക് നൽകുകയുണ്ടായി.
ഇവർ പിൽക്കാലത്ത് രാജാവിനേക്കാൾ ശക്തരായി മാറുകയുമുണ്ടായി.
പിതാവ് വഴിയുള്ള പരമ്പര മാത്രമേ നിയമപരമായി ഇവർ കണക്കാക്കിയിരുന്നുള്ളൂ.
മൂത്ത പുത്രന്മാരെ അധികാരമേൽപ്പിക്കുകയും ഇളയ സഹോദരന്മാരെ കുറഞ്ഞ സ്ഥാനത്തോടുകൂടിയ പുതിയ വംശങ്ങൾ സ്ഥാപിക്കാൻ അനുവദിക്കുകയുമായിരുന്നു ചെയ്തിരുന്നത്.
ഭരണത്തിലിരിക്കുന്നയാളോടുള്ള ബന്ധം കുറയുന്തോറും രാഷ്ട്രീയാധികാ‌രം കുറഞ്ഞുവരും.
ഈ സമ്പ്രദായം പിന്നീട് കൊറിയയിലേയ്ക്കും വ്യാപിക്കുകയുണ്ടായി.
വെള്ളം തിരിച്ചുവിട്ട് ജലസേചനത്തിനുപയോഗിക്കാനുള്ള വലിയ പദ്ധതികൾ ഇക്കാലത്ത് നടപ്പിലാക്കപ്പെട്ടിരുന്നു.
നദികളിൽ അണക്കെട്ടുകൾ നിർമ്മിക്കപ്പെട്ടിരുന്നു.
ജലസേചനത്തിനായി വലിയ കനാൽ ശൃംഖലകൾ സ്ഥാപിക്കപ്പെട്ടിരുന്നു.
ആദ്യകാലത്തെ പടിഞ്ഞാറൻ ഷൗ രാജ്യത്തിന് വലിയ സൈന്യമുണ്ടായിരുന്നു.
ഷാവോ രാജാവിന്റെ ഭരണത്തിന്റെ പത്തൊൻപതാം വർഷമായിരുന്നു ഇവരുടെ സൈനികശക്തി ഏറ്റവും മെച്ചപ്പെട്ട നിലയിലെത്തിയത്.
ഹാൻ നദിയുടെ തീരത്തുള്ള ഒരു സൈനിക നീക്കത്തിനിടെ ഇദ്ദേഹത്തിന്റെ സൈന്യത്തിന്റെ പാതി നശിക്കുകയും രാജാവ് മരണമടയുകയും ചെയ്തു.
സംസ്കാരരഹിതർ എന്ന് വിളിച്ചിരുന്ന അതിർത്തിക്കപ്പുറത്തുള്ള ജനവിഭാഗങ്ങൾക്കെതിരേയായിരുന്നു ഇവരുടെ ആക്രമണങ്ങൾ.
ഷൗ കാലഘട്ടത്തിലാണ് ചൈനയിൽ രഥങ്ങൾ യുദ്ധത്തിൽ ഉപയോഗിക്കാൻ ആരംഭിച്ചത്.
ഷൗ ഭരണകാലത്ത് ചൈനീസ് തത്ത്വശാസ്ത്രത്തിന്റെ ആരംഭഘട്ടമായിരുന്നു.
പിൽക്കാലത്ത് വലിയ സ്വാധീനമുണ്ടാക്കിയ തത്ത്വചിന്തകരായിരുന്ന കൺഫൂഷ്യസ് , ലാവോസെ എന്നിവർ ഇക്കാലത്ത് ജീവിച്ചിരുന്നു.
മോഷി , മെൻസിയസ് , ഷാങ് യാങ് , ഹാൻ ഫേയ് എന്നിവർ ഇക്കാലത്ത് ജീവിച്ചിരുന്നവരാണ്.
രാജാക്കന്മാർ
ഷാങ് ഭരണാധികാരികളെപ്പോലെതന്നെ ഷൗ രാജവംശത്തിലെ ഭരണാധികാരികളുടെയും സ്ഥാനപ്പേര് വാങ് ( 王 ) എന്നായിരുന്നു.
ഈ സ്ഥാനം മലയാളത്തിൽ "രാജാവ്" എന്ന് തർജ്ജമ ചെയ്യാവുന്നതാണ്.
ഷാങ് രാജാക്കന്മാരുടെ സാമന്തന്മാരായിരുന്നുവെങ്കിലും വു രാജാവിന്റെ പൂർവ്വികരായ – ഡാൻഫു , ജിലി , വെൻ – എന്നിവരെയും "ഷൗ രാജാക്കന്മാർ" എന്ന് വിളിക്കാറുണ്ട്.
ഇതും കാണുക ഷൗ രാജവംശത്തിന്റെ വംശാവലി നാല് അധിനിവേശങ്ങൾ ചൈനയുടെ ചരിത്രത്തിലെ വിവിധ തലസ്ഥാനങ്ങൾ സെങ് മാർക്വി യിയുടെ ശവക്കല്ലറ കുറിപ്പുകൾ അവലംബം അവലംബമായി ഉപയോഗിച്ചിരിക്കുന്ന ഗ്രന്ഥങ്ങൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) കൂടുതൽ വായനയ്ക്ക് {{ citation }} : Unknown parameter | displayeditors= ignored ( | display-editors= suggested) ( help ) പുറത്തേയ്ക്കുള്ള കണ്ണികൾ Wikimedia Commons has media related to Zhou Dynasty .
Chinese Text Project , Rulers of the Zhou period – with links to their occurrences in pre-Qin and Han texts.
ഷ്വാൻ ത്സാങ് ഇംഗ്ലീഷ് വിലാസം https://ml.wikipedia.org/wiki/Xuanzang ഷ്വാൻ ത്സാങ്ങിന്റെ ചിത്രം
പ്രാചീനകാലത്തെ ഒരു ചൈനീസ് സഞ്ചാരിയായിയും പണ്ഡിതനുമായിരുന്നു ഷ്വാൻ ത്സാങ് അഥവാ ഹുയാൻ സാങ് .
(ജനനം:602-3?- മരണം:664) ഇംഗ്ലീഷ്: Xuanzang, ചൈനീസ്: 玄奘.
(ഹുയാൻ സാങ് ) ബുദ്ധമത വിശ്വാസിയായിരുന്ന അദ്ദേഹം ചൈനയിലാണ്‌ ജനിച്ചത്.
അപൂർ‌വമായ ബുദ്ധമത ഗ്രന്ഥങ്ങൾ തേടി ഭാരതം സന്ദർശിക്കുകയും സന്ദർശനക്കുറിപ്പുകൾ രേഖപ്പെടുത്തുകയും ചെയ്തു.
അദ്ദേഹത്തന്റെ ആത്മകഥയിലെ വിവരണങ്ങൾ വിലമതിക്കാനാവാത്ത ചരിത്രരേഖയാണ്.
ഹർഷവർദ്ധന്റെ കാലത്താണ്‌ അദ്ദേഹം ഇന്ത്യ സന്ദർശിച്ചത്.
പ്രാചീന ചൈനയും ഭാരതവും തമ്മലുണ്ടായിരുന്ന സാസ്കാരിസമ്പർക്കത്തിന്റെ പ്രതിരൂപമായി അദ്ദേഹത്തെ ചിത്രീകരിക്കുന്നുണ്ട്.
ചൈനയിലെ ഹൊനാൻ പ്രവിശ്യയിലെ ചിൻ-ലി-യൂ എന്ന ഗ്രാമത്തിലാണ്‌ അദ്ദേഹം ജനിച്ചത്.
ക്രിസ്തുവർഷം 602/603-ലാണ്‌ ജനനം എന്നാണ്‌ കരുതുന്നത്.
പ്രശസ്തമായ പണ്ഡിത കുടുംബത്തിലായിരുന്നു ജനനം.
പിതാവായ ഹ്യൂയും മുത്തച്ഛനായ കോങ്ങും അന്നാട്ടിൽ ആദരിക്കപ്പെട്ടിരുന്ന പണ്ഡിതന്മാരായിരുന്നു.
ഹ്യൂയിയുടെ നാലു പുത്രന്മാരിൽ ഇളയവനാണ്‌ ത്സാങ്.
മൂത്തസഹോദരൻ ബുദ്ധമതപണ്ഡിതനായിരുന്നു.
അദ്ദേഹം ലൊയാങ്ങിലെ ബുദ്ധവിഹാരത്തിലായിരുന്നു താമസിച്ചിരുന്നത്.
ത്സാങ്ങിന്‌ ബുദ്ധമതതത്വചിന്തയിലുള്ള താല്പര്യം അറിഞ്ഞ സഹോദരൻ അദ്ദേഹത്തെ ഇടക്ക് ലോയാങ്ങിലെ ആശ്രമത്തിൽ കൊണ്ടുപോകുകയും ത്സാങ്ങിന്‌ ധാരാളം വായിക്കാനുള്ള അവസരങ്ങൾ ലഭിക്കുകയും ചെയ്തു.
ഭിക്ഷാടനം
ത്സാങ്ങിന്റെ ത്യാഗസന്നദ്ധതയും ശീലവും മനസ്സിലാക്കി ഭിക്ഷുക്കൾ അദ്ദേഹത്തെ പ്രായം തികയുന്നതിനു മുന്നേ തന്നെ ഭിക്ഷാ പട്ടം നൽകാനായി തിരഞ്ഞെടുത്തു.
അദ്ദേഹം ചൈനയിലെ പ്രമുഖ ബുദ്ധവിഹാരങ്ങളിലെല്ലാം താമസിച്ച്, പ്രമുഖ ആചാര്യന്മാരുടെ ശിഷ്യത്വം സീകരിച്ചു.
മിക്കവാറും ബുദ്ധമതഗ്രന്ഥങ്ങൾ എല്ലാം അദ്ദേഹം പഠിച്ചു.
താമസിയാതെ അദ്ദേഹം പ്രഭാഷണങ്ങളും വ്യാഖ്യാനങ്ങളും നടത്തിത്തുടങ്ങി.
അദ്ദേഹത്തിന്റെ അറിവിനെക്കുറിച്ച് ചൈന മുഴുവനും അറിയാൻ തുടങ്ങി.
അക്കാലത്ത് ചൈനയിൽ പ്രചരിച്ചിരുന്ന ബുദ്ധമതഗ്രന്ഥങ്ങളിൽ മിക്കവയിലും പല തെറ്റുകളും കടന്നുകൂടിയിരുന്നു.
പല പണ്ഡിതരും അവരുടേതായ വ്യാഖ്യാനങ്ങൾ നടത്തുകയും ആശയങ്ങൾ വളച്ചൊടിക്കുകയും ചെയ്തിരുന്നു.
ത്സാങ്ങിനുണ്ടായ പല സംശയങ്ങളും തീർത്തു കൊടുക്കാൻ ഈ ഗ്രന്ഥങ്ങൾക്കോ അന്നത്തെ ആചാര്യന്മാർക്കോ ആയില്ല.
പലരും ചേരി തിരിഞ്ഞ് തങ്ങളുടെ ഭാഗം ശരിയെന്ന് സ്ഥാപിക്കാനായിരുന്നു ശ്രമിച്ചത്.
ഈ ദുസ്ഥിതിക്ക് പരിഹാരം ഉണ്ടാക്കുവാനും, ഗ്രന്ഥങ്ങളിലെ തെറ്റുകൾ പരിഹരിക്കാനും ബുദ്ധമത തത്ത്വങ്ങൾക്ക് ദേശഭേദാതീതമായ ഏകീകൃതരൂപം ഉണ്ടാക്കുവാനും അദ്ദേഹം ആഗ്രഹിച്ചു.
എന്നാൽ ബുദ്ധഗ്രന്ഥങ്ങളുടെ മൂലരൂപം ഇന്ത്യയിൽ മാത്രമേ ലഭ്യമായിരുന്നുള്ളൂ.
ബുദ്ധമതതത്വങ്ങളുടെ  അനർഘമായ സ്വഭാവ വൈശിഷ്ട്യം പിൽക്കാല തലമുറക്ക് നഷ്ടപ്പെടാതിരിക്കാനായി അതിന്റെ പാവനത്വം കാത്തുസൂക്ഷിക്കേണ്ടത് അദ്ദേഹം തന്റെ കടമയായി കരുതുകയും ഇന്ത്യയിലേക്ക് യാത്ര ചെയ്യുവാനും ഗ്രന്ഥങ്ങൾ കണ്ടെത്തി പകർപ്പ് ഉണ്ടാക്കുവാനും അദ്ദേഹം തീരുമാനിച്ചു ഹുയാൻ സാങ് ഇന്ത്യയിൽ
ചൈനയുടെ പടിഞ്ഞാറുള്ള ചാങ്ങ് ആനിൽ നിന്നും 629-ആമാണ്ടിലാണ് ഷ്വാൻ സാങ് തന്റെ യാത്ര യുടങ്ങിയത്.
യാത്ര തുടങ്ങുമ്പോൾ അദ്ദേഹത്തിന് 26 വയസ്സായിരുന്നു.
തുർഫാൻ മരുപ്പച്ച, സമർഖണ്ട് എന്നിവിടങ്ങളിലൂടെ ഇന്നത്തെ ഉത്തര അഫ്ഘാനിസ്താനിലെത്തുകയും അവിടെ നിന്ന് വടക്കുപടിഞ്ഞാറൻ അതിർത്തിയിലൂടെ ഇന്ത്യയിലേക്കും കടന്നു .
ഈ മേഖലയിലെല്ലാം അക്കാലത്ത് ബുദ്ധമതമായിരുന്ന് അവിടങ്ങളിൽ പ്രചരിച്ചിരുന്നത്.
നഗരഹാരം , പുരുഷപുരം (പെഷവാർ), ഗാന്ധാരം , തക്ഷശില , സിംഹപുരം എന്നിവടങ്ങളിലുള്ള ബുദ്ധവിഹാരങ്ങൾ അദ്ദേഹം യാത്രാമദ്ധ്യേ സന്ദർശിച്ചു.
അതിനുശേഷം അദ്ദേഹം കാശ്മീരിലെത്തി .
കാശ്മീർ രാജാവ് അദ്ദേത്തിന്‌ ഹൃദ്യമായ  സ്വീകരണമാണ്‌ നൽകിയത്.
രണ്ടുവർഷം കാശ്മീരിൽ ചിലവിട്ട പ്രധാന ശാസ്ത്രഗ്രന്ഥങ്ങൾ ഹൃദിസ്ഥമാക്കിയ  ശേഷം അദ്ദേഹം ദക്ഷിണ ദേശത്തിലേക്ക് യാത്രതിരിച്ചു.
ജലന്ധരം (ജലന്ദർ), മഥുര, ബ്രഹ്മപുരം, അഹിക്ഷേത്രം എന്നിവടങ്ങളിലെ പ്രധാന ബുദ്ധവിഹാരങ്ങളിൽ അദ്ദേഹം താമസിച്ചു പഠിച്ചു.
അതിനുശേഷം അദ്ദേഹം കാനൂജിലെത്തി.
ഹർഷവർദ്ധനായിരുന്നു അന്ന് കാനൂജിലെ ചക്രവർത്തി.
തുടർന്ന് അയോദ്ധ്യ , കൗശംബി , വൈശാഖം , ശ്രാവസ്തി , കപിലവസ്തു , കാശി , മഗധ , ഗയ തുടങ്ങിയ പുണ്യസ്ഥലങ്ങൾ സന്ദർശിച്ചു.
നാളന്ദയിൽ
ഭാരതത്തിലെ ഏറ്റവും വലിയ വിദ്യാപീഠമായിരുന്നു നളന്ദ വിശ്വ-വിദ്യാലയം.
പതിനായിരത്തിൽ പരം ഭിക്ഷുക്കൾ അവിടെ താമസിച്ച് പഠനം നടത്തിയിരുന്നു.
നിരവധി വിദേശികളും വിദ്യാർത്ഥികളായിരുന്നു.
എല്ലാ ശാസ്ത്രശാഖകളും പഠിപ്പിച്ചിരുന്ന നളന്ദയിൽ അതിനുതക്കതായ കെട്ടിടങ്ങളും താമസത്തിനും ഭക്ഷണത്തിനുമുള്ള സൗകര്യമൊരുക്കിയിരുന്നു.
ലോകപ്രസിദ്ധരായിരുന്ന അദ്ധ്യപകർ അവിടെ ജോലിചെയ്തിരുന്നു.
ബുദ്ധമതത്തിലെ പതിനെട്ട് ശാഖകളും പഠിപ്പിച്ചിരുന്നു.
ശിലാദിത്യനായിരുന്നു പ്രധാന ആചാര്യൻ.
അപാര പാണ്ഡിത്യമുള്ള അദ്ദേഹം ത്സാങ്ങിനെ ശിഷ്യനായി സ്വീകരിച്ചു.
ബുദ്ധമതത്തിലെ ശാസ്ത്രങ്ങൾ മാത്രമല്ല ബ്രാഹ്മണരുടെ വേദഗ്രന്ഥങ്ങളിലും അദ്ദേഹം പ്രാവീണ്യം നേടി.
ഉപനിഷത്തുക്കൾ ഹൃദിസ്ഥമാക്കി.
യോഗസൂത്രം, ന്യായാനുസാരശാസ്ത്രം, തർക്കശാസ്ത്രം, ഭാഷാശാസ്ത്രം, പ്രാണ്യാമൂല്യശാസ്ത്രം, ഷഡ്‌പദാഭികോശം, വ്യാകരണം.
എന്നീ മേഖലകളിൽ അദ്ദേഹം  പ്രാവീണ്യം നേടി.
ചുരുക്കത്തിൽ എല്ലാ ഭാരതീയദർശനങ്ങളിൽ അദ്ദേഹം നല്ല പാണ്ഡിത്യം കൈവരിച്ചു മടക്കം
ചൈനയിലേക്ക് മദ്ധ്യേഷ്യ വഴിയുള്ള കരമാർഗ്ഗമാണ് മടക്കയാത്രക്ക് ഷ്വാൻ സാങ് തെരഞ്ഞെടുത്തത്.
സ്വർണ്ണത്തിലും വെള്ളിയിലും, ചന്ദനത്തിലും തീർത്ത ബുദ്ധപ്രതിമകൾ 600-ലധികം ഗ്രന്ഥങ്ങൾ തുടങ്ങിയവ 20 കുതിരകളുടെ പുറത്തേറ്റിയായിരുന്നു അദ്ദേഹത്തിന്റെ മടക്കയാത്ര.
സിന്ധൂനദി കടക്കുമ്പോഴുണ്ടായ ഒരു അപകടത്തിൽപ്പെട്ട് ഇവയിൽ അമ്പതോളം ഗ്രന്ഥങ്ങൾ നഷ്ടപ്പെട്ടു.
ഷ്വാൻ സാങ്ങ് തന്റെ ശിഷ്ടജീവിതം മുഴുവൻ ഈ ഗ്രന്ഥങ്ങൾ സംസ്കൃതത്തിൽ നിന്ന്‌ ചൈനീസ് ഭാഷയിലേക്ക് തർജ്ജമ ചെയ്യുന്നതിനായി ചെലവഴിച്ചു ‌.
കുറിപ്പുകൾ അവലംബം ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Cite has empty unknown parameter: | coauthors= ( help )
ഷൗക്കത്ത് അലി ഇംഗ്ലീഷ് വിലാസം https://ml.wikipedia.org/wiki/Shaukat_Ali
ഷൗക്കത്ത് അലി ഖാൻ എന്നും അറിയപ്പെടുന്ന ഷൗക്കത്ത് അലി പാകിസ്താന്റെ ഒരു നാടോടി ഗായകനാണ്.
പാകിസ്താനിലെ പഞ്ചാബ് പ്രദേശത്തുള്ള മാലക്വാൽ പട്ടണത്തിൽ കലാകാരന്മാരുടെ ഒരു കുടുംബത്തിൽ ജനിച്ചു.
1960 കളിൽ അദ്ദേഹത്തിന്റെ മൂത്ത സഹോദരനായ ഇനായാട്ട് അലി ഖാന്റെ സഹായത്തോടെ കോളേജിൽ ഷൗക്കത്ത് അലി പാടാൻ തുടങ്ങി.
പ്രശസ്ത ചലച്ചിത്ര സംവിധായകൻ എം അഷറഫ്, പഞ്ചാബി ചിത്രം തീസ് മാർ ഖാൻ എന്ന ചലച്ചിത്രത്തിൽ പാക് ചലച്ചിത്ര പിന്നണി ഗായകനായിരുന്നു..
1960 കളുടെ അവസാനം മുതൽ, ഗസലുകൾ , പഞ്ചാബി നാടൻ പാട്ടുകൾ അദ്ദേഹം അവതരിപ്പിച്ചു.
ഒരു നാടോടി ഗായകനെന്ന നിലയിൽ, അദ്ദേഹം പഞ്ചാബിലും പാകിസ്താനിലും മാത്രമല്ല ഇന്ത്യയിലെ പഞ്ചാബിലും ജനപ്രീതി നേടിയിട്ടുണ്ട്.
ഷൗക്കത്ത് അലി വിദേശത്തും യുകെ , കാനഡ , യു.എസ് എന്നിവിടങ്ങളിലെ പഞ്ചാബി കുടിയേറ്റക്കാരായ പ്രധാന ജനവിഭാഗങ്ങളുള്ളിടത്ത് പ്രോഗ്രാം  അവതരിപ്പിക്കുന്നു
ഷൗക്കത്ത് അലി സൂഫി കവിതയെ ഗംഭീരവും വിശാലമായ ശബ്ദ ശ്രേണിയിൽ പാടാൻ അറിയപ്പെടുന്നു.
ഉദാഹരണത്തിന് ഹീർ വാരീസ് ഷാ , സെയ്ഫ് ഉൽ മാലുക് .
അവലംബം ബാഹ്യ ലിങ്കുകൾ Shaukat Ali performing 'Challa' song on YouTube
ഷ്ലെസ്വിഗ്-ഹോൾസ്റ്റൈൻ
ജർമ്മനിയുടെ വടക്കെ അറ്റത്ത് സ്ഥിതിചെയ്യുന്ന സംസ്ഥാനമാണ് ഷ്ലെസ്വിഗ്-ഹോൾസ്റ്റൈൻ .
ഭരണകേന്ദ്രമായ കീൽ , ല്വെബെക്ക് , ഫ്ലെൻസ്ബുർഗ് എന്നിവയാണ് പ്രധാന നഗരങ്ങൾ.
ഷ്ലോമോ കാലോ ഇംഗ്ലീഷ് വിലാസം https://ml.wikipedia.org/wiki/Shlomo_Kalo Kalo, 2003
ഇസ്രായേലിലേക്ക് കുടിയേറിപ്പാർത്ത ബൾഗേറിയൻ സ്വദേശിയായ എഴുത്തുകാരനാണ്‌ ഷ്‌‌ലോമോ കാലോ .
1928 -ൽ  ബൾഗേറിയയിലെ സോഫിയായിൽ ജനിച്ചു.
1949-ൽ ഇസ്രായേലിലേക്ക് കുടിയേറി.
നാല്പതിലധികം ഗ്രന്ഥങ്ങൾ ഇസ്രായേലി ഭാഷയായ ഹീബ്രുവിൽ രചിച്ചിട്ടുണ്ട്.
ഇസ്രായേലിലെ അതുല്യനായ എഴുത്തുകാരനായി ഷ്‌‌ലോമോ കാലോ പരിഗണിക്കപ്പെടുന്നു.
പന്ത്രണ്ടാം വയസ്സിൽത്തന്നെ ഫാസിസ്റ്റ് വിരുദ്ധപ്രവർത്തനങ്ങളിൽ ഏർപ്പെട്ടു.
രണ്ടുവർഷത്തിനുള്ളിൽതന്നെ അറസ്റ്റിലായി.
വൈദ്യശാസ്ത്രം, പത്രപ്രവർത്തനം, മൈക്രോബയോളജി എന്നിവയിൽ പരിജ്ഞാനം നേടി.
പാശ്ചാത്യജീവിതത്തിന്റെ വിശേഷിച്ച് അമേരിക്കൻ ജീവിതത്തിന്റെ കാപട്യങ്ങൾക്കുനേരെയുള്ള കടുത്ത ആക്ഷേപഹാസ്യമാണ്‌ കാലോയുടെ കൃതികളിൽ പ്രതിഫലിക്കുന്നത്.
ഹിറ്റ്ലർ , ബിൻലാദൻ എന്നിവരോടൊപ്പം ഗാന്ധിയും ബുദ്ധനും മറ്റും കൃതികളിൽ പരാമർശിക്കപ്പെടുന്നുണ്ട് .
വിവിധഭാഷകളിലേക്ക് അദ്ദേഹത്തിന്റെ കൃതികൾ വിവർത്തനം ചെയ്യപ്പെട്ടുണ്ട്.
മലയാളത്തിൽ 'ഡോളറും തോക്കും' എന്ന പേരിൽ ഒരു കഥാസമാഹാരം മാത്രം വിവർത്തനം ചെയ്ത് പ്രസിദ്ധീകരിച്ചിട്ടുണ്ട് അവലംബം
ഷ്വാൻഹാനോഹ്സോറസ്
മധ്യ ജുറാസിക് കാലത്തു ജീവിച്ചിരുന്ന ഒരു  ദിനോസർ ആണ് ഷ്വാൻഹാനോഹ്സോറസ് .
ചൈനയിൽ നിന്നും ആണ് ഫോസിൽ കണ്ടു കിട്ടിയിട്ടുള്ളത്.
ഹോളോ ടൈപ്പ് സ്പെസിമെൻ IVPP V.6729 ഒരു ഭാഗികമായ തലയോട്ടി ഇല്ലാത്ത ഫോസിൽ ആണ്.
രണ്ടു കാലിൽ സഞ്ചരിച്ചിരുന്ന മാംസഭോജികൾ ആയിരുന്നു ഇവ.
മുഖ്യമായും മറ്റു ദിനോസറുകളെ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.
തെറാപ്പോഡ എന്ന കുടുംബത്തിൽ പെട്ട ദിനോസർ ആണ്.
അവലംബം ഇതും കാണുക തെറാപ്പോഡ പുറത്തേക്കുള്ള കണ്ണികൾ http://www.prehistoric-wildlife.com/species/x/xuanhanosaurus.html%5Bപ്രവർത്തിക്കാത്ത+കണ്ണി%5D
ഷൗട്ട്‍യുവർഅബോർഷൻ ഇംഗ്ലീഷ് വിലാസം https://ml.wikipedia.org/wiki/ShoutYourAbortion
"ദുഃഖമോ ലജ്ജയോ പശ്ചാത്താപമോ" ഇല്ലാതെ ആളുകൾ അവരുടെ ഗർഭഛിദ്ര അനുഭവങ്ങൾ ഓൺലൈനിൽ പങ്കുവെക്കുന്ന ഒരു സോഷ്യൽ മീഡിയ കാമ്പെയ്‌നായിരുന്നു ഷൗട്ട്‍യുവർഅബോർഷൻ ( #ShoutYourAbortion ).
#ShoutYourAbortion എന്ന ഹാഷ്‌ടാഗ് ഉപയോഗിച്ച് ലോകമെമ്പാടുമുള്ള പതിനായിരക്കണക്കിന് ആളുകൾ അവരുടെ ഗർഭച്ഛിദ്ര അനുഭവങ്ങൾ ഓൺലൈനിൽ പങ്കിട്ടു.
2015 ലെ പ്ലാൻഡ് പാരന്റ്‌ഹുഡ് രഹസ്യ വീഡിയോ വിവാദത്തെത്തുടർന്ന് യുണൈറ്റഡ് സ്റ്റേറ്റ്‌സ് ഹൗസ് ഓഫ് റെപ്രസന്റേറ്റീവ്‌സ് പ്ലാൻഡ് പാരന്റ്ഹുഡിന് പണം മുടക്കുന്നത് അവസാനിപ്പിക്കാനുള്ള ശ്രമങ്ങൾ ആരംഭിച്ചതിന് മറുപടിയായി, 2015 സെപ്‌റ്റംബർ 19-ന് അമേരിക്കൻ ആക്ടിവിസ്റ്റുകളായ ലിൻഡി വെസ്റ്റ്, അമേലിയ ബോണോ, കിംബർലി മോറിസൺ എന്നിവർ ചേർന്ന് ഷൗട്ട് യുവർ അബോർഷൻ കാമ്പയിൻ ആരംഭിച്ചു.
സോഷ്യൽ മീഡിയയിലും മുഖ്യധാരാ മാധ്യമങ്ങളിലും ഹാഷ്ടാഗിന് അനുകൂലമായും പ്രതികൂലമായും ശ്രദ്ധ ലഭിച്ചിട്ടുണ്ട്.